  Майя Бывальцева Россилы азьмуртэз быръёнъёсын Ижкарысь Устинов ёросысь 23 номеро участокын 14 час 45 минутлы 1 сюрс 166 адями куаразэ сётӥз. Ивортодэтъя «Удмуртия» агентстволы со сярысь вераз быръён ӧрилэн секретарез Елена Чаузова. Пусъёмы, та участокын куараез автоматика амалэн чотась огъетъёс (КОИБ) пуктэмын. Участокез усьтон дырлы татын 2 сюрс 364 бырйисьёс пусъемын вал, та вакытэ улон интызыя кура сётӥсьёслэн лыдметазы пыртыны 51 куриськонъёс пусъемын. «Котькуд кунмурт кылкутонзэ возьматыны кулэ: аслэсьтыз мылкыдзэ вераны, кунлэн улоназ пыриськыны», — вераз егит кышномурт куара сётэмез бере. «Бырйыны со адямиез, кин азльаняз кунэн кивалтыны, ужъёсты нуыны быгатоз», — шуиз солэн эшез. Мон коткуд ветлӥсько куара сётыны, ноку, но уг келтӥськы, вань быръёнъёсы ветлӥсько. Улон умойгес мед луоз Озьы ик туннэ каръёсын но ёросъёсын улӥсьёс бырйыны быгато со мер интывылъёсты, кудъёссэ соослэн малпамзыя нырысь ик утялтыны-тупатыны кулэ. Ижкарын 15 сыӵе интыос пӧлысь бырйыны ӵектэмын. Ижкарысь 16 номеро школаын радъям куара сётонэ 15 часлы 1 сюрс 600 пала адями пыриськиз. «Мон «Столица» вузкаронни вӧзысь нюлэсо инты понна кураме сётӥ, малы ке шуоно мон та ёросын улӥсько. Туж шонер калыклэсь та ласянь но мылкыдзэ юаны малпазы шуыса», — вераз куара сётонэ пыриськем кышномурт. «Столица» вузкаронни вӧзысь нюлэс инты понна дурбасьтӥ. Ми соин артэ улӥськомы, нош отын котьку туж кырсь улэ. Трамвай линия вӧзтӥ нюлэсо интыез быдэсак утялтэм потэ. Машинаен лыктыса жуг-жугзэс отчы куяло, сад-бакчаын улӥсьёс писпуосты пулы корало, асьсэлэсь жагзэс отчы куяло. Нош ми отын скадинав амалэн ветлонэн выриськомы, сои ник отын утялтӥськем потэ. Пиналъёслэн отын ик физкультурая урокъёссы ортчо, ваньзы куасэн нискылало», — валэктӥз утялтоно-выльдоно интыез быръемзэ мукетыз нылкышно. Россилэсь азьмуртсэ быръёнъёсын куара сётон понна участокъёс 20 часозь ужалозы. Со дырозь ик выльдоно-тупатоно интыосты бырйыны луэ. Тегъёс: Ижкар быръёнъёс Удмуртия Россилэназьмуртэз  